Antiphon (Graece Ἀντιφῶν; natus 480 Rhamnuntis in pago, mortuus Athenis 411 a.C.n.), Atticus orator fuit, cuius exstant sedecim orationes, veterrimae omnium quae ad nos pervenerunt. Harum orationum non amplius quam tres in iudicio recitavit, nam reliquae omnino ficticiae, per tetralogias distributae, exempli gratia compositae sunt. Fertur Thucydidis fuisse magister. Nomen Antiphontis tam commune in Attica erat ut duodecim Antiphontes ab Hoffmanno in lexico suo numerentur et nesciamus utrum Antiphon Rhamnusius idem sit ac Antiphon sophista annon.